Νατάσα Πιρτς Μουσάρ

Η Νατάσα Πιρτς Μουσάρ (Nataša Pirc Musar, γενν. 9 Μαΐου 1968 στη Λιουμπλιάνα, ΣΔ Σλοβενίας, Γιουγκοσλαβία), είναι Σλοβένα δημοσιογράφος, δικηγόρος και πολιτικός. Είναι Πρόεδρος της Σλοβενίας από τις 22 Δεκεμβρίου 2022. Είναι η πρώτη γυναίκα που κατέχει αυτό το αξίωμα και η πρώτη γυναίκα πρόεδρος που ορίστηκε από τα δύο μικρότερα κόμματα, τους Πειρατές και τους Ευρωπαίους Πράσινους.

 Βιογραφικά στοιχεία 
Η Πιρτς Μουσάρ αποφοίτησε από τη Νομική Σχολή του Πανεπιστημίου της Λιουμπλιάνα το 1992 και πέρασε τις εξετάσεις του δικηγορικού συλλόγου το 1997, αλλά αρχικά ακολούθησε διαφορετική καριέρα, πιάνοντας δουλειά ως δημοσιογράφος στον σλοβενικό τηλεοπτικό σταθμό Radiotelevizija Slovenija (RTV Slovenija). Εκεί διηύθυνε το ειδησεογραφικό πρόγραμμα Dnevnik. Μετά από έξι χρόνια μετακόμισε στο κανάλι Pop TV, όπου έμεινε για πέντε χρόνια και παρουσίαζε το κεντρικό δελτίο ειδήσεων. Μετεκπαιδεύτηκε στο CNN στην Ατλάντα και σπούδασε για δύο εξάμηνα στο Τμήμα Μέσων Ενημέρωσης του Πανεπιστημίου του Σάλφορντ στη Μεγάλη Βρετανία. Κατά τη διάρκεια αυτής της περιόδου ολοκλήρωσε πρακτική άσκηση στο BBC, Granada TV, Sky News, Reuters TV και Border TV. Το 2001 πέρασε στην οικονομία, διευθύνοντας το τμήμα εταιρικής επικοινωνίας της εταιρείας Aktiva Group.

Τον Απρίλιο του 2003, η Πιρτς Μουσάρ εντάχθηκε στο Ανώτατο Δικαστήριο της Σλοβενίας, όπου έγινε διευθύντρια του Κέντρου Εκπαίδευσης και Πληροφόρησης. Η Εθνοσυνέλευση την διόρισε Επίτροπό για την Πρόσβαση στις δημόσιες πληροφορίες τον Ιούνιο του 2004. Διετέλεσε Επίτροπος Πληροφοριών από τις 31 Δεκεμβρίου 2005 έως τις 16 Ιουλίου 2014. Το 2013 έγινε πρόεδρος του Κοινού Εποπτικού Οργάνου της Europol, του οποίου ήταν Αντιπρόεδρος από τον Οκτώβριο του 2009. Παρέμεινε εκεί ως το 2014 και στη συνέχεια ίδρυσε τη δική της δικηγορική εταιρεία, η οποία ξεκίνησε την δραστηριότητά της την 1η Ιανουαρίου 2015 και από το 2016 έφερε το όνομα Pirc Musar & Lemut Strle. Ο Πιρτς Μουσάρ έλαβε διδακτορικό στη Νομική από το Πανεπιστήμιο της Βιέννης τον Νοέμβριο του 2015 και έγινε για λίγο Πρόεδρος του Σλοβενικού Ερυθρού Σταυρού. Έγραψε πολλά βιβλία με θέμα την ελευθερία της πληροφόρησης και άρχισε επίσης να ασχολείται με την πολιτική. Ως δικηγόρος συνέδραμε, μεταξύ άλλων, την Μελάνια Τραμπ και τους Σλοβένους Σοσιαλδημοκράτες.

Στις 7 Απριλίου 2014, η Πιρτς Μουσάρ εξελέγη γενική διευθύντρια του RTV Slovenija με 15 από 29 ψήφους, αλλά αυτό αμφισβητήθηκε λόγω της σύνθεσης του συμβουλίου. Στη συνέχεια, ο προηγούμενος γενικός διευθυντής επανεξελέγη παράνομα, αλλά ακόμα και μετά την ακύρωση της εκλογής του από το δικαστήριο η Πιρτς Μουσάρ δεν έγινε γενική διευθύντρια, έτσι ώστε μετά από δικαστική διαμάχη τελικά το 2017 να λάβει αποζημίωση από το RTV, η οποία προέκυψε από εξωδικαστικό συμβιβασμό.  Από το 2015 έως το 2019 ήταν μέλος της κριτικής επιτροπής για τη διάθεση κονδυλίων για δημοσιογραφικές-ερευνητικές ιστορίες στο Journalismfund στις Βρυξέλλες.  

Η Πιρτς Μουσάρ ήταν η πρώτη που έθεσε υποψηφιότητα για την Προεδρία της χώρας το καλοκαίρι του 2022, με δηλώσεις συμπαράστασης από πολίτες. Στον δεύτερο γύρο εναντίον του Anže Logar στις 13 Νοεμβρίου 2022, έλαβε 53,9% των ψήφων.Ergebnis der Stichwahl um das Amt des slowenischen Staatspräsidenten am 13. November 2022 , volitve.dvk-rs.si, abgerufen am 15. November 2022

Η Πιρτς Μουσάρ είναι παντρεμένη με τον επιχειρηματία Αλές Μουσάρ (Aleš Musar) και έχει έναν γιο που γεννήθηκε το 2001.

Παραπομπές

 Εξωτερικοί σύνδεσμοι 


Κατηγορία:Απόφοιτοι του Πανεπιστημίου της Βιέννης
Κατηγορία:Σλοβένοι νομικοί
Κατηγορία:Σλοβένοι πολιτικοί
Κατηγορία:Πρόεδροι της Σλοβενίας
Κατηγορία:Ηγέτες εν ενεργεία